JohanHeinsen/ENO huggingface dataset:
Odense Adresse-Contoirs Efterretninger, 1839-01-23
Christiania den 9 Januar. Tilførselen af Kornvarer fra Østersøen og Danmark til Drøbak continuerer, og forlanges: i Drobak leveret, for østersøisk Rug 4 1/2 Spd. 2 Md. Credit, god dansk Rug 1 Spd. 2 Md., 2radet Byg 11 Ort 18 s. a 15 Ort, Gradet Byg 14 Ort 2 Md., Hvede 7 1/2 Sped. cont. pr. Td. Dødsfald. Sognepræst ved Helliggeistes Kirke i Kjøbenhavn, B. Poscholan=Kofod, 87 Aar ; P. B. M. Therchilsen, f. Christensen, i Hvidemølle ved Randers, 31 Aar; Sognepræst til Eiby og Dalby, J. Worm Tauber; Sognepræst for Assens og Klakring, P. Rützou, 40 Aar; Collecteur H. Lindeschou, i Sorø, 71 Aar; D. X. Borchsenius, f. Arnesen, i Nestved; P. N. Waldbye, i Kirkestillinge, 46 Aar.
Odense Adresse-Contoirs Efterretninger, 1839-01-23
AVERTISSEMENTS. Jgaar, Mandagen den 21 dennes, indslumrede fra denne Verden, for at opvaagne til et bedre Livs Glæder, vor gode og fromme Ven, Bager Hans Peter Thygesen, efter ikkun 3 Dages Sygdom. Han oplevede en Alder af 62 Aar, og af disse tilbragte han 30 Aar i vor fælleds faderlige Vens og Velgiørers, for 2 Aar siden afdøde Bagermester og eligeret Borger Peder Rasmussens Tjeneste, og senere Resten af sit Livsom et elsket Lem af vor Huuskreds, den han stedse prydede ved sin Gudsfrygt og Retskaffenhed, og glædede ved sin Blidhed og Fromhed: som han var mig og Mine saa kjærlig hengiven, saa er det og med kjærlighedsfuld Veemod at jeg herved bekjendtgjør for Paarørende og Venner, hans Bortgang fra os; dog stedse lever han her i elsket Minde. Odense den 22 Januar 1889. J. H. Østerbye.
Odense Adresse-Contoirs Efterretninger, 1839-01-23
Paa Adressekontoirets Boglade modtages Subskription paa: Helena, Roman af Miss Edgeworth.
Odense Adresse-Contoirs Efterretninger, 1839-01-23
Denne udmærkede engelske Roman vil blive oversat fra Originalsproget og udkomme i 6 Hefter til 40 s. pr. Hefte eller 6 s. pr. Ark.
Odense Adresse-Contoirs Efterretninger, 1839-01-23
Enhver, som subskriberer paa denne Roman, hvoraf allerede er udkommen 2 Hefter, vorder uden nogen Betaling lodtagen i en Fordeling til Abonnenterne af classiske Værker, flere 1000 Bind. - J heldigste Tilfælde kan Man saaledes uden Betaling faae følgende 150 Bind, smagfuldt indbundne, og et dertil hørende elegant Mahognie=Bogskab, nemlig, Øhlenschlægers Tragoedier og Digterværker, 14 Bind; Jngemanns Romaner, 10 Bind; Heibergs samlede Skrifter, 7 Bind; H. Hertz's Skrifter, 5 Bind; Paludan Müllers Skrifter, 4 Bind; Carl Bernhards Noveller og Et Aar i Kjøbenhavn, 6 Bind; St. Blichers Noveller, 4 Bind; Andersens Skrifter, 6 Bind; Coopers Værker, 22 Bind, Marryats Værker, 13 Bind; W. Scotts Romaner, 19 Bind, Præsidentens Døttre, Nina og Nabosamilierne, 6 Bind; Walseth og Leith og de fire Nordmænd af Steffens, 6 Bind; Bulmers samlede Værker, 17 Bind; Jllusionerne, Qvinderne, Sødskende børne og Vennerne, 10 Bind; Ben Brahe af Chamier. Den udførlige Plan er til behageligt Eftersyn. Served. Kobbere og Lithographier, som faaes paa Adressekontoirets Boglade: Skisser til de af J. L. Heiberg udgivne Noveller af Forfatteren til en Hverdags=Historie, 9 Mk. - Portrait af Prinds Christian Frederik, 1 Rbd. Dito paa chinesisk Papir. 8 Mk. Portrait af Prindsesse Caroline Amalie, 1 Rbd. - Slaget ved Waterlod, 1 Rbd. - Napoleons Tilbagekomst fra Elba. 1 Rbd. - Ande-Jagt. 4 Mk. 8 s. - Parforce-Jagt. 4 Mk. 8 s. - Ræve=Gravning. 4 Mk. 8 s. - Klap-Jagt. 4 Mk. 8 s. - Norske Prospekter: Gausta, 3 Mk.; Bjukafossen, 3 Mk. Hvor 1100 Rbd. Sedler er at erholde til Laans, enten samlede eller adskilte, imod 1ste Prioritets Pant, anviser Adressekontoiret.
Odense Adresse-Contoirs Efterretninger, 1839-01-23
Til Postgaarden i Nyborg er arriveret et betydeligt Partie frisk norsk Fuglevildt, bestaaende af Ryper, Aarfugle og Tiurer, der Alt sælges parviis.
Odense Adresse-Contoirs Efterretninger, 1839-01-23
Alle Sorter Seilduger fra J. Holm & Sønners Fabrik faaes til Fabrikkens Priser; heglet og uheglet Hør, fine og grove Blaar, heglet Hamp og Hampeblaar og fede norske Sild bekommes hos J. F. Petersen, Overgade Nr. 7.
Odense Adresse-Contoirs Efterretninger, 1839-01-23
Alle Sorter Klude kjøbes til de høieste Priser af Joh. Chr. Riisbrich. i Svendborg.
Odense Adresse-Contoirs Efterretninger, 1839-01-23
Efter Forlig og senere paafulgt Execution, bliver den Jørgen Hansen tilhørende Gaard i Kosterslev Bye, Særslev, Sogn, som staaer for Hartkorn 4 Tdr. 4 Skpr. 1 Fdkr. 2 3/4 Alb. med tilhørende Bygninger, opbuden til Salg ved 3 Auctioner, som afholdes Tirsdagen den 5 Febr. og 19 Febr., Formiddag Kl. 11, paa Herredernes Tingsted, og 3die og sidste Auction Onsdagen den 6 Marts, paa samme Tid, i Gaarden, i Kosterslev. Gaardens Jorder ere af god Beskaffenhed og findes samlede ved Bygningen. Konditionerne faaes til Eftersyn paa Kontoiret. Lunde, Scham og Schoubye Herreders Kontoir den 14 Januar 1839. M. Knnen.
Odense Adresse-Contoirs Efterretninger, 1839-01-23
Ved Proclama af Dags Dato, som læses inden vedkommende Retter, ere Alle og Enhver, som maatte have Noget at fordre i Stervboet efter afdøde Justitsraad og forhenværende Amtsforvalter Andreas Andresen her af Staden, indkaldte med 12 Ugers Varsel til at anmelde og beviisliggjøre deres formeentlige Krav for undertegnede Skifteret; hvilket herved endvidere bekjendtgjøres. Odense Raadstue den 16 Januar 1839. Borgermester og Raad.
Odense Adresse-Contoirs Efterretninger, 1839-01-23
Ved Proclama af Dags Dato, som læses inden vedkommende Retter, ere Alle og Enhver, som maatte have Noget at fordre i Stervboet efter afdøde Justitsraad, Herredsfoged Christian Andreas Falbe her af Staden, indkaldte med 12 Ugers Varsel til at anmelde og beviisliggjøre deres formeentlige Krav for undertegnede Skifteret; hvilket herved endvidere bekjendtgjøres. Odense Raadstue den 16 Januar 1839. Borgermester og Raad.
Odense Adresse-Contoirs Efterretninger, 1839-01-23
Proclama. (Tredie og sidste Bekjendtgjørelse.)
Odense Adresse-Contoirs Efterretninger, 1839-01-23
Saasom Borger og Slagter Asmus Reimers i Norburg, har erklæret sig insolvent og der derpaa er blevet erkjendt Concurs med Hensyn til hans Eiendele, saa blive Alle, der have uprotokollerede Fordringer paa ham eller som have noget ham tilhørende Gods ihænde, eller som med Gjæld ere til ham forpligtede, eller som staae i Regning og Mellemregning med ham, herved opfordrede til, inden 12 Uger fra dette Proclamas sidste Bekjendtgjørelses Datum, anordningsmæssigen at melde sig i det herværende Actuariat, de udenlands Boende ved en beskikket Actprokurator, saafremt de ikke ville udelukkes fra Concurs massen og ikke udsætte sig for Tabet af retsbegrundede Fordeele. Det Kongel. Norburger Herredsfogedkontoir d. 5 Jan. 1839. Steffens. (Redigeret af Carl Bagger.)
Odense Adresse-Contoirs Efterretninger, 1839-01-24
Ne 16. 68 Aargang. Stifts Fyens privilegerede. Kongelig ene sant Avertissementstidende. Adresse- og politiske Avis. overalt i de danske Stater. Forsendes med Brevposten af Søren Hempel, Cancellieraad.
Odense Adresse-Contoirs Efterretninger, 1839-01-24
Trykkes og udgives i Odense 24 Januar 1839. Torsdagen.
Odense Adresse-Contoirs Efterretninger, 1839-01-24
Jndhold. Politisk Oversigt: Storbrittannien (Misfornøielse med Kornlovene. Frankerig (Kammerdebatter).
Odense Adresse-Contoirs Efterretninger, 1839-01-24
Offentlige Foranstaltninger. Videnskabelighed. Jndustrie. Tildragelser,
Odense Adresse-Contoirs Efterretninger, 1839-01-24
Fædrelandet.
Odense Adresse-Contoirs Efterretninger, 1839-01-24
Udenlandske Blandinger. Blandinger. Skibs- og Handels-Efterretninger.
Odense Adresse-Contoirs Efterretninger, 1839-01-24
Politisk Oversigt. Storbrittannien. Fra Canada meldes kun omDomfældelser og Henrettelser: von Schulz er henrettet; to Soldater og 1 Underofficeer ere dømte til Døden, fordi de have ladet to fangne Jnsurgenter undvige. sit Budskab til Congressen havde van Burens omtalt, "at der var udbrudt Uroligheder i forskjellige Dele af begge Canadier; mod denne Paastand har Magistraten i Toronto indlagt Protest, sigende, at Canada er roligt, naar det blot kunde blive frit for Jndfald fra Nordamerika. Gouverneuren i Øvrecanada, Sir Arthur, har nu takket Magistraten for dens loyale Jver og yttrer ligeledes i sit Svar, at heller ikke han kjendte noget til Oprør i Canada, men vel til Jndfald af nordamerikansk Pak, ogsaa havde han allerede tilskrevet den brittiske Gesandt i Washington i Anledning af Præsidentens unøiagtige Udtryk Harmen over Kornlovene bliver bestandig eftertrykke, ligere og enhver Avis bringer Efterretning om stedfundne talrige Folkeforsamlinger, som ved Deeltagernes Antal og Stand bevise, at Nationens store Fleertal agter at gjennemføre dette Spørgsmaal med den brittiske Charakteers hele utrættelige Energie og faste Villie. J Aberdeen, Manchester, Leeds og Liverpool høre slige Forsamlinger. til Dagens Orden. J Handelskammeret i Manchester, har en Strømpevæver, Hr. Rawson, udledet sin Jndustriegreens Synken ene af Kornlovene. J London hed det derfor ganske almindeligt, at Fleertallet af Ministrene havde erklæret sig for Kornlovenes Afskaffelse og besluttet, i denne Session at fremkomme med en Bill, der istedetfor det nuværende System (med Gjennemsnitspriser, skal indføre en fast Told. Af Nogle paastodes endog, at Kornlovene ville blive omtalte i Trontalen. Frankerig. Ogsaa det ministerielle Amendement til Paragraphen om Anconas Rømning er gaaet igjennem med en Majoritet af 29 Stemmer, hvilket Resultat især skyldes Dhrr. Moles og Thiers's Veltalenhed; heller ikke var dette Resultat uventet, da Man formodede, at Legitimisterne idetmindste for en Deel vilde stemme for Amendementet, egentlig ikke for Ministrenes Skyld, men nærmest til Fordeel for den hellige Stol. Derpaa omdebatteredes en Tilsætningsparagraph om Schweitz (hvilken Stat, som bekjendt, aldeles ikke omtales i Trontalen), ved hvilken Leilighed Hr. Larabit dadlede Regjeringens Fremfærd, som hverken havde vidst at forebygge eller retfærdigt at straffe Ludvig Bonapartes Komplot, men kun paa en uædel Maade havde søgt at ydmyge et svagt Nabofolk, Hr. Dufaure meente, at Man burde have forfulgt Prindsen, ikke som Kronprætendent, men som en Sammensvoren, og han erindrede om, at en Schweitzer havde sagt om Prindsen, at han var en løierlig Republikaner, som i Udlandet stræbte efter Magt og ikke forstod at leve som fra Mand i en fri Stat. Ved Afstemningen forkastedes imidlertid Tilsætningsparagraphen med 221 Stemmer mod 208, hvilket maa ansees som en nye Seiervinding for Ministrene.
Odense Adresse-Contoirs Efterretninger, 1839-01-24
Ved Obductionen af Prindsesse Maries Liig har Man fundet, at en uhelbredelig Uvirksomhed i Fordøielsesredskaberne har foraarsaget hendes Død: Bryst og Lunge vare aldeles ufortærede.
Odense Adresse-Contoirs Efterretninger, 1839-01-24
Udenlandske Blandinger. Jtalien. J Rom har den russiske Storfyrsttronfølger besøgt Thorvaldsens Attelier, hvor han opholdt sig i temmelig lang Tid og hvor han lydeligt beklagede, at han ikke fandt den almeenseirede Kunstner selv Tydskland. Atter har en Kritiker i Hamb. Corr taget fat paa Ole Bull og bemærket, at han vel var en fortrinlig Virtuos, men ingen mærkelig Kunstner.
Odense Adresse-Contoirs Efterretninger, 1839-01-24
Fædrelandet. Offentlige Foranstaltninger. Ved den kongelige Landsover- samt Hof- og Stadsret er (ifølge Berl. Tid.) den 19 d. Kroholder Peder Jørgensen af Lindelse (paa Langeland) frifunden for Actors videre Tiltale, for mod Betaling at have tilstedet flere af Omegnens Beboere uden Paatale fra hans Side at udskjenke Brændeviin, samt for selv at have holdt Kro for Sognets Bønder Videnskabelighed. Det kjøbenhavnske Universitetsbibliothek har i forrige Aar modtaget en meget betydelig Gave af Værker, udgivne paa den franske Regjerings Bekostning eller med dens Understøttelse, hvilken Gave fortrinlig skyldes Hr. Galmard, Chefen for de franske videnskabelige Expeditioner til Jsland og til Spitsbergen, der af egen Drift har indledet og befordret Sagen hos de forskjellige Ministerial=Departementer og besørget Oversendelsen.
Odense Adresse-Contoirs Efterretninger, 1839-01-24
Det kongelige Museum for Nordiske Oldsager, har havt Tilvært ved Gaver fra Major J. S. Bruun, Gaardmand S. Lund, Hr. Herbst, Cand. Theol. J. C. Møller, Capitainlieutenant Holbøll, Hr. Cortsen, Prof. Almroth i Sverrig, Pastor Langhorn, Hofjægermester de Theilmann, Kammerraad Michelsen og Pastor Ørsleff.
Odense Adresse-Contoirs Efterretninger, 1839-01-24
Paa det kongelige Theater i Kjøbenhavn gives iaar den 29d., som Feststykke i Anledning af Hs. Majestæt Kongens Fødselsdag: "Eventyret paa Maskeraden eller den sorte Domino, Syngespil i 3 Acter af Scribe, Musikken, af Auber; Stykket er oversat af Th. Overskou.
Odense Adresse-Contoirs Efterretninger, 1839-01-24
Jndustrie. Af Handelstidenden erfares, at General-Commissariats-Collegiet har overdraget Linnedvævermesterne H. & J. Ehlert i Kjøbenhavn at forfærdige de en Prøveleverance af indenlandske Lærreder til Landmilitair-Etatens Brug, og efter Prøvens gode Udfald, hos bemeldte Fabrikanter har bestilt saa mange Lærreder, som det blev dem muligt at tilveiebringe Materialier til.
Odense Adresse-Contoirs Efterretninger, 1839-01-24
Som en Følge heraf er der i de sidste 2 1/2 Aar forarbeidet og leveret til det kongelige militaire Varedepot 39,496 Alen bleget Skjortelærreder og 25,450 Alen FourageerSækkelærreder. Disse Lærreder bleve tilvirkede af Garn, som blev spundet deels i Jylland og deels i Sielland og paa Møen. Prisen er kun noget ubetydeligt høiere end den, hvortil de udenlandske Lærreder leveres til Armeens Forbrug, skjøndt Boniteten skal være en halv Gang saastærk som de fremmede.
Odense Adresse-Contoirs Efterretninger, 1839-01-24
Tildragelser. Hals den 9 Januar. Tvende her hjemmehørende Fartøier, Sluppen Opland- og Jagten "Enigheden, bleve i Stormen den 7d. kastede imod Broen, hvorved saavel denne som Fartøierne bleve stærkt beskadigede. En Lodsbaad ødelagdes aldeles. Ved Midnat stod Barometret 26 T. 2 Linier. Kl. 3 om Morgenen begyndte det at stige. Stormen havde her, som vel paa flere Steder, igaar medført stærkt Høivande, der Kl. 4 om Eftermiddagen var 5 1/2 Fod over daglig Vandhøide. Qvarantainehuset syntes at ligge midt i Fjorden, da Broen var under Vand, som gik op til midt paa Torvet.
Odense Adresse-Contoirs Efterretninger, 1839-01-24
"Sjællandsposten beretter, at der Natten til den 8d. er skeet Jndbrud hos Postmesteren i Kjøge og bortstiaalet circa 470 Rbd. i rede Penge.
Odense Adresse-Contoirs Efterretninger, 1839-01-24
Blandinger. J Anledning af Kjøbenhavnspostens Giensvar til Hr. Pastor Visby, hvorved det nævnte Blad, kom til at omtale Danmark Stats- og Finantsminister Struensee, bemærker en Correspondent i "Neue Zeit. "Det er vistnok et glædeligt Phænomen, at Man nu begynder retfærdig at bedømme en af de største Statsmænd, Danmark har havt; jeg mener Struensee. Struensee var ingen Dansk, kjendte det danske Folk kun lidt og havde ikke den tilbørlige Agtelse for dets Nationalitet, men Struensee var dog En af det danske Folks største Velgiørere, som Kjøbenhavnsposten med Rette paastaaer; thi uden at tale om mange andre gode Jndretninger, var han Stifteren af den udvidede Trykkefrihed, ved hvis Levninger endnu alle Danske qvæge sig, og i et Tidsrum af langt mere end et Aarhundrede var han den eneste Minister, som under en meget kortvarende Bestyrelse formindskede den, danske Statsgield, og det meget betydeligt, saaledes som den fortræffelige Committeeberetning af den holsteenske Deputerede, Hr. Etatsraad Jensen fra Kiel, klarligen beviser."¬
Odense Adresse-Contoirs Efterretninger, 1839-01-24
J Kbhsposten har Prof. Clausen, i Anledning af Hr. O. Lehmanns Artikkel mod Conferentsraad Collin, indrykket en Erklæring, hvori siges: at det er ifølge hans (Clausens) udtrykkelige Anmodning - hvilken tiltraadtes af Fleerheden af Committeemedlemmerne - at Conferentsraad Collin er vedbleven at lede Forhandlingerne i Committeen for Thorvaldsens Museum.
Odense Adresse-Contoirs Efterretninger, 1839-01-24
J samme Blad har Grundtvig indrykket et Taksigelsesdigt til Etatsraad Treschow for dennes i Stænderforsamlingen udtalte Ord om Sognebaandets Løsning. Efterat Hr. Nielsen paa Aftenunderholdningen i det kongelige Theater i Søndags havde, paa den derom skete offentlige Opfordring, fremsagt Oehlenschlagers smukke Digt: "Velkomst til Thorvaldsen, og det talrigt forsamlede Publikum ved et stormende bifald havde gjort de deri udtalte nationale Følelser til sine, lod fra alle Sider af Huset et: "Thorvaldsen leve!" som ledsagedes af en mange Gange gjentagen enthusiastisk Applaus og Bravoraab. Thorvaldsen, der bivaanede Aftenunderholdningen i en Loge i 1ste Etage, ved Siden af den Digter, der paa en saa værdig Maade har tolket Folkets Beundring forden store Kunstner og Stolthed af at kunne kalde ham sin, bevidnede dybt rørt sin Tak for denne nye begeistrede Yttring af national Erkjendelse.
Odense Adresse-Contoirs Efterretninger, 1839-01-24
Om den Høitidelighed, hvormed Bespiisningsanstalten for Trængende aabnedes i Aalborg, melder Stedets Avis: efterat først et Antal Portioner vare uddeelte til saadanne Fattige, som paa Grund af Alderdom og Svaghed ikke kunde være tilstede, placerede den øvrige Deel sig ved det anrettede Bord, hvorpaa, efter at en Psalme var afsjungen, høiærværdige Hr. Provst Hertel læste Fadervor og med en værdig Tale intimerede denne Menneskekjærligheds-Fest. Et stort Antal Borgere, Embedsmænd og Flere, hvoriblandt ogsaa Damer, havde, efter Jndbydelse, indfundet sig til at overvære det glædelige Skue, som her frembød sig. Da Maaltidet var tilende, sluttede atter en Psalme Festen."
Odense Adresse-Contoirs Efterretninger, 1839-01-24
En Jndsender gjør i Kbhsposten opmærksom paa, at i den i Hovedstaden af Mæglerne udgivne, ugentlige Priiscourant, findes meer end 40 Artikler, der ere feilagtigt anførte (naar Man confererer med Toldtariffen og tillægger 6 pCt. Sportler).J Berl. Tid anmodes de mulige Slægtninge af Sal Hansen, Datter af afgangne Kjøbmand Andreas Hansen og Sabine von Kjerulff, født i Kjøbenhavn, om at melde sig paa Kjøbenhavns Raadstues 1ste Sekretariat. J Slagelse er Kjøbmand H. H. Schou valgt til Formand for Borgerrepræsentanterne og Brændeviinsbrænder Westeengaard til Viceformand.
Odense Adresse-Contoirs Efterretninger, 1839-01-24
Ved en nylig ved Helsingøer afdød gammel Mand, var den Særhed, at han siden Aaret 1811, altsaa i 28 Aar, ikke havde sat sine Fødder indenfor Byen, uagtet han opholdt sig kun et Bøsseskud udenfor samme og forøvrigt ikke manglede Rørighed.
Odense Adresse-Contoirs Efterretninger, 1839-01-24
Ogsaa i Hillerød har Man begyndt at tænke paa Anlæggelsen af et russisk Dampbad; Entrepreneuren er Hr. Dr. og Distriktsmedicus Evertsen.
Odense Adresse-Contoirs Efterretninger, 1839-01-24
Det Müllerske Selskabs Forestillinger i Aalborg, nyde vedvarende godt Besøg, især synes Hr. Printzlau, at være undet af Publikum.
Odense Adresse-Contoirs Efterretninger, 1839-01-24
Helsingøers Sparekasse har opsamlet et Overskud paa mere end 1600 Rbd. Byens Avis yttrer, at det vist er Fleres, end dens Ønske, at i det mindste Renten kom til veldædigt Brug.
Odense Adresse-Contoirs Efterretninger, 1839-01-24
Skibs= og Handels-Efterretninger. Den 1 Jan. indstrandede paa Østsiden af Ameland en Skonnert med et dansk Flag i Storevant, om hvis Ladning eller Mandskab man ikke havde opdaget Noget; derimod vare allerede nogle Klæder flydte i Land, ligesom senere et Skudsmaal for en Matros, udstedt af Capit. Ferd. Lock, førende Skibet Helene af Sønderborg. Skibet laae bestandigt paa Siden, og man ventede ved stillere Veir at bjerge saameget som muligt af dette og Ladningen.
Odense Adresse-Contoirs Efterretninger, 1839-01-24
Ved Helgoland blæste den 7 og 8 Januar en orcanagtig Storm af V. til S. og B., i hvilken begge Bakkerne paa Sandøen, der vare Sømærkerne for de Klipper, som ligge foran Jndløbet til den sydlige Rhed, ere omblæste. En Brig, som det hed, med grønt Flag paa For= og dansk Flag paa Stortoppen, var den 8de ved Øen, og styrede til Elben, da den ingen Lods kunde faae; man frygtede for, at det var gaaet den ulykkeligt. Som sædvanligt ved hvert Aars Begyndelse, leveres nu i Handelstidenden en Priis=Courant fra Chordegn H. Rasmussens Jndustrie-Anstalt i Assens. Den med hvert Aar stigende Afsætning maa være det bedst talende Beviis for de derfra leverede Varers Godhed. J forrige Aar solgtes det største Antal Karter, som endnu derfra ere leverede, nemlig 16,063 Par. Alle Sorter Karter mærkes tillige med det authoriserede Fabrikstempel HRA. Fragten af Karterne betales til Fredericia, Odense, Nyborg eller Kjøbenhavn, for Alt, som afsendes til Jylland, Sielland, Lolland og Falster. Siden 1821 og til Udgangen af November Maaned f. A. har Fabrikken leveret følgende: 108,860 Par Uldkarter, 450 Stkr. Kornrensemaskiner, 5000 Alen Metaltvist. J October og November Maanederne leveret 4 Stkr. Korntørremaskiner. Jernrammerne og Soldenes Paabinding til Kølleslagerne leveres til nedsat Priis.
Odense Adresse-Contoirs Efterretninger, 1839-01-24
Kjøbenhavns Børs=Cours den 22 Jan. 1839. Hamb. 2 M. - k. S. 1994 pCt. uopsigelige RigsbankOblig. 103 a 103 1/2 Rbd. r. S. Spec. 200. Bank-Disconto .... 4 pCt. 4 pCt. norsk Laan ved Hambro og Søn af 1828. 1012IO. S. Norske Spec. Sedl. pr. 100. Sp. 176 1/2 a 1777 Rbd. Sedl. 1 pCt. nye norske Oblig. af 1834. 101 a 101 1/2 i r. S. 4 pCt. Kongel. Obligationer. (u. Rente) 91 1/2 a 95 R. Sedl. 4 pCt. dito 101 a 101 1/2 i Bco. Nationb. Obl. (af Laan Febr. 3 pCt. eng. Laan 72 a 72 1/2 L. S. 1820) 102 a 102 1/2 Rbd. r. S. Bank-Actier 78 1/2 a - r. S.
Odense Adresse-Contoirs Efterretninger, 1839-01-24
AVERTISSEMENTS. At vor elskelige lille William, efter nogle Dages Sygeleie, igaar Middags blideligen hensov, meddeles fraværende Familie og Venner af hans dybtsørgende Forældre. Odense den 23 Januar 1839. C. A. Giellerup. Concordia Giellerup, fød Conradsen.
Odense Adresse-Contoirs Efterretninger, 1839-01-24
At min kjære Svigermoder, Madame Johanne Nielsen, fød Knudsen, Enke efter afdøde Skolelærer og Dannebrogsmand H. C. Nielsen, ved en blid og rolig Død indgik i Evigheden den 22 dennes, i sit 72de Aar, bekjendtgjøres herved for fraværende Familie og Venner. N. Rønning. Kjerteminde den 23 Januar 1839. Fra Pressen er udkommet:
Odense Adresse-Contoirs Efterretninger, 1839-01-24
Forelæsninger over den bibelske Historie, anden og sidste Deel, fra det babylonske Exil indtil Christi Himmelfart, Af Dr. Chr. H. Kalkaar. Subskriptionspriis 2 Rbd. 3 Mk. Bogladepriis 2 Rbd. 4 Mk. 8 s.
Odense Adresse-Contoirs Efterretninger, 1839-01-24
Hensigten af nærværende Skrift, hvoraf den første Deel udkom forrige Aar, er at styrke Troen og Erkjendelsen ved en populair-videnskabelig sammenhængende Fremstilling af den bibelske Historie. - Forfatteren har i nærværende Deel bestræbt sig for at skildre deels den gamle Verdens Undergang i aandelig Henseende, deels Guds Riges Stiftelse ved Christi Liv og Virksomhed. Den Velvillie, med hvilken man fra de forskjelligste Sider har modtaget saavel det udtalte Ord, som den første Deel, giver ham Haab om, at han i denne Retning ikke har talt forgiæves; i Anhanget ere Tabeller tilføiede, der indeholde en chronologisk Udsigt over de bibelske Begivenheder, forskjellige Stamtavler samt et fuldstændigt Register. Skriftet faaes paa de fleste Boglader i Danmark, hvor ogsaa 1ste Deel af samme kan erholdes for 2 Rbd., og i Odense hos S. Hempel. Forlæggeren.
Odense Adresse-Contoirs Efterretninger, 1839-01-24
Fyens Stifts patriotiske Selskab, holder sit Vintermøde Fredagen den 1 Febr. førstkommende, om Formiddagen Kl. 11, paa sædvanligt Sted.
Odense Adresse-Contoirs Efterretninger, 1839-01-24
J denne Samling vil blive at foretage Valg paa Embedsmænd i Selskabet, til hvilket Øiemed de sædvanlige Stemmesedler bedes indsendte forinden.
Odense Adresse-Contoirs Efterretninger, 1839-01-24
J Henseende til Contingent bringes 85 af Selskabets Love i behagelig Erindring.